अन्य पिछड़ा वर्ग का प्रतिभा सम्मान समारोह 4 को
अन्यपिछड़ा वर्ग संस्था रावतभाटा की ओर से 4 जनवरी को शाम 6 बजे न्यू कम्युनिटी सेंटर अणुप्रताप कॉलोनी में मेधावी स्टूडेंट्स के लिए प्रतिभा सम्मान समारोह आयोजित किया जाएगा।
अध्यक्ष बसंतीलाल अहीर, महासचिव दीपक आंजना ने बताया कि इसके लिए रावतभाटा तहसील क्षेत्र के पात्र स्टूडेंट्स संस्था पदाधिकारियों को मय अंक तालिका 2 जनवरी तक आवेदन कर सकते है। अन्य पिछड़ा वर्ग के स्टूडेंट्स सीबीएसई बोर्ड 2015 सेकंडरी एवं सीनियर सेकंडरी में 70 प्रतिशत से अधिक अंक प्राप्त करने वाले, माध्यमिक शिक्षा बोर्ड राजस्थान के स्टूडेंट्स जिनके सेकंडरी, सीनियर सेकंडरी में 60 प्रतिशत अंक, आईआईटी, एमबीए, मेडिकल, डिफेंस एवं प्रशासनिक स्तर की परीक्षा उत्तीर्ण करने वाले, खेलकूद, एनसीसी, स्काउट में राज्य या राष्ट्रीय स्तर पर प्रदर्शन करने वाले स्टूडेंट्स को सम्मानित किया जाएगा।
इसके लिए इकाई 1, 2 में मुरारीलाल सविता, विक्रमसिंह, इकाई 3, 4 में एमके प्रजापत, सुखलाल नागर, इकाई 5 से 8 में महावीर सुवालका, शंभूलाल धाकड़, भारी पानी संयंत्र से दीपक अहीर, बीएस यादव आदि से संपर्क कर सकते हैं।
hin_Deva hin_Deva hin_Deva hin_Deva